Bord indipendenti ta’ psikjatri u psikologi sab li Roberta Williams Mercieca ta’ dixxendenza Maltija u bintha Dhakota ta’ 13-il sena qegħdin ibatu minn problemi psikoloġiċi wara l-qtil brutali ta’ żewġha fil-ħabs ta’ Barwon f’Melbourne. F’rapport ippubblikat f’The Voice of the Maltese jingħad li r-raġel li kien traffikant tad-droga safa maqtul b’mod brutali minn priġunier ieħor. Huwa kien instab ħati li qatel erba’ persuni fosthom lil Mark Mallia, Malti ieħor ta’ dixxendenza Maltija. Il-qraba tiegħu huma eleġibbli li jingħataw kumpens li jista’ jlaħħaq is-somma ta’ $742,000 mill-Gvern ta’ Victoria wara li esperti mediċi stabbilixxew li huma vittmi ta’ reat kriminali. Carl Williams, li beda jgħin fl-invetigazzjonijiet tal-pulizija wara l-omiċidji li wettaq, intqatel b’mod brutali wara li safa aggrediet minn ħabsi ieħor b’daqqiet ta’ roti tal-eżerċizzju f’April tal-2010. Mal-qtil tiegħu, il-familja Williams fetħu kawża l-qorti kontra l-istat fejn allegaw li kien hemm negliġenza kbira u għalhekk talbu li jingħataw kumpens għall-qtil ta’ Carl.